Interessante ander toekennings was dié in 2010 aan Paddy Kearney vir sy boek oor die eertydse Rooms-Katolieke aartsbiskop van Durban, Denis Hurley, en in 2013 aan die anti-apartheidsaktivis wat sy hande deur ‘n briefbom verloor het, Michael Lapsley, vir Redeeming the Past. Lapsley het in sy dankwoord gesê hy waardeer die prys veral omdat hy dit “in die hart van die Afrikanerdom” ontvang! Piet Naudé se boek oor die Belhar-belydenis, Neither Calender nor Clock, het in 2011 gewen en ook heelwat aandag getrek.